**Projektmeeskonna koosoleku MEMO**

Kuupäev: 15.01.2024

Teema: Tagadi ökodukti nõlvade kivikindlustuse muudatus

Osalejad: Kevin Käo (Tagadi ökodukti projektijuht)

Martin Taal (peaprojektijuht)

1. **Sissejuhatus:**

Raudteeohutuse ümberhindamisest tulenevalt on põhiprojekti koostaja IDOM uuemates projektlahendustes ette näinud väiksemat (1 meetri ulatuses ökodukti suudmest ) kivikindlustuse mahtu otsanõlvadel raudtee ümber kui varasemas projektlahenduses. Käesoleva hankedokumentide koostamisel ajal RBE sisene riskide hinnang nii väikses mahus kivikindlustuse kasutamist ei lubanud, sest peeti ohtlikuks, kui rongiliiklusele nii lähedal on kivikindlustusega katmata nõlv. Seetõtttu nägi RBE Tagadi ökodukti raudtee tehnilise kirjelduse tingimuste ja eritingimuste p 1.1.12.1 Tagadi ökodukti (BR0790) tööprojekt alapunktis 9) ette, et betoonkivi kindlustusega tuleb katta otsanõlvad ja 1m külgnõlva.

RBE on töö käigus riske ümber hinnanud ja näinud ette uuemates hangetes täiendava kivikindlustuse mahu vähendamise, selliselt et otsanõlvad kaetakse kividega 5 meetri ulatuses ökodukti suudmest. See ei vähenda rongiliikluse ohtust, kuna kivikindlustuse piir on endiselt rongiliiklusest piisavalt kaugel.

Tagadi ökodukti ehitushange viidi läbi ja ehitusleping sõlmiti, kui sellist juhist ei olnud ning seega on hetkel lepingus ette nähtud suuremas mahus kivikindlustuse tegemine. Uue seisukoha tegemise ajal olid sellel hetkel pooleli pinnasetööd ning ilmastikuolud ei soosi antud ehitusega ka lähimatel kuudel alustada, mistõttu ei ole Töövõtja veel kivi kogust ega tööjõudu planeerima asunud.

Tellija küsis muutunud olukorrale hinnapakkumist. Töövõtja esitas kivikindlustuse ümberprojekteerimise ja uue lahenduse välja ehitamise kavandi ning hinnapakkumise. Muudatuse tulemusel väheneb lepingu hind 94 565,80€ + KM.

Omanikujärelevalve on andnud omapoolse hinnangu, et tegemist on olukorraga, mis vajab lepingu muudatust. Samuti on omanikujärelevalve andnud omapoolse hinnangu, et hinnapakkumine vastab muudatusele.

1. **Projektmeeskonna insenertehniline seisukoht:**

Uus lahendus täidab eesmärki. Muudatus ei oma negatiivset mõju tulevasele raudteele ega ehitatavale rajatisele. Muudatus vähendab paigaldatava kivi mahtu ja paksust, mis on keskkonna seisukohast väiksema mõjuga, kuna kivid toodetakse betoonist ja senine ära jääv maht asendatakse murukülviga, mis on loodusele loomulik keskkond. Samuti vähendab muudatus tulevikus hoolduskulusid, kuna betoonkivi hooldamine on keerukam ja kulukam. Õhem (6cm) kivi täidab sama eesmärki mis paksem (8cm) kivigi.

1. **Projektmeeskonna seisukoht lisatöö küsimuses:**

Tegemist on muutunud olukorraga võrreldes ehitushanke ja ehituslepingu sõlmimise ajaga. Ehitusleping ei näe sellist muutust ette. Seega tuleb teha lepingu muudatus. Muudatuse mõjul tekib ehituse oluline rahaline kokkuhoid.

1. **Projektmeeskonna seisukoht rahalisele muutusele:**

Arvestades, et selleks hetkeks tehtud tööd, on töövõtja hinnapakkumine mõistlik. Kuna olukord muutus piisavalt palju enne antud tööde teostamise hetke on Töövõtjal võimalik lahendust muuta täpselt vastavalt vajadusele ilma selle jaoks olulisi lisakulusid tegemata. Enamus muudatuse rahaline väärtus on tulenev Lepingulistest ühikhindadest ja tööde mahu muutusest.

1. **Otsus:**

Arvestades, et:

* Olukord muutus tööde teostamise ajal,
* Uutest oludest teada saamise hetkel oli Töövõtjal materjali tellimine ja tööjõu planeerimine lahtine ning olukorra muutmisele reageerimine on kõige väiksemate kuludega,
* Töövõtja hinnapakkumine on projektmeeskonna ja omanikujärelevalve hinnangul vastav muudatuse mahule,
* Muudatus tagab olulise rahalise kokkuhoiu Tellijale, mis on oluline arvestades CEF1 A15 rahastuse puudujääki.

peab projektmeeskond mõistlikuks Töövõtja hinnapakkumise heaks kiitmist.

Projektmeeskond teeb ettepanku juhatusele võtta vastu töövõtja pakkumine ja muuta lepingut.

RBE küsis samasugust pakkumust ka kahes teises paralleelses ehituses olevas ehituslepingus, kuid kuna nende lepingute töövõtjate pakkumusest tulenev kokkuhoid ei olnud piisav, siis nendes lepingutes ei võetud pakkumisi vastu ja lepingu muudatust ei tehta.

Lisa 1 – Töövõtja hinnapakkumine

Lisa 2 – Omanikujärelevalve arvamus